**ОБЩИНСКИ СЪВЕТ – СВИЩОВ**

ПРЕПИС!

До……………………..............

**Р Е Ш Е Н И Е**

**№ 526**

от заседание на Общинския съвет,

проведено на 29.07.2021 г., Прот. № 32

**ОТНОСНО:** Приемане на Годишен финансов отчет за 2020 г., Годишен доклад за дейността през 2020 г. и Доклад на независимия одитор на „Дунавски индустриален технологичен парк – Свищов“ ЕАД, ЕИК 205443197 за 2020 г., разпределяне на печалбата, освобождаване на Съвета на директорите от отговорност и избор на регистриран одитор за 2021 г.

На основание чл. 21, ал. 1, т. 23 и ал. 2 от Закона за местното самоуправление и местната администрация (ЗМСМА), чл. 146 и чл. 221, т. 6, т. 7 и т. 10 от Търговския закон (ТЗ), чл. 37, ал. 1 и чл. 38 от Закона за счетоводството (ЗСч), чл. 26 от Закона за публичните предприятия (ЗПП), чл. 48, ал. 3 от Закона за независимия финансов одит (ЗНФО), чл. 23, ал. 1, т. 6, т. 7, т. 9 и т. 12 от Наредбата за реда за учредяване и упражняване правата на Общината в публични предприятия и търговски дружества с общинско участие в капитала, граждански дружества по Закона за задълженията и договорите и сдружения по Закона за юридическите лица с нестопанска цел, чл. 16, ал. 2, буква „д“, „е“ и „з“ от Учредителен акт на „Дунавски индустриален технологичен парк – Свищов” ЕАД, докладна записка (№ 08-00-1179/14.07.2021 г.) от дирекция „Управление на собствеността и стопански дейности“, придружително писмо с Вх. № 881/16.04.2021 г. за приемане на ГФО за 2020 г. от „Дунавски индустриален технологичен парк – Свищов” ЕАД и предложение с Вх. № 986/15.07.2021 г. от д-р Генчо Генчев – Кмет на община Свищов, Общински съвет – Свищов,

**Р Е Ш И:**

1. Приема Годишния финансов отчет за 2020 г. на „Дунавски индустриален технологичен парк – Свищов” ЕАД, ЕИК 205443197.

2. Приема Годишния доклад за дейността през 2020 г. на „Дунавски индустриален технологичен парк – Свищов“ ЕАД, ЕИК 205443197.

3. Приема доклад на независимия одитор на „Дунавски индустриален технологичен парк – Свищов“ ЕАД, ЕИК 205443197 за 2020 г.

4. Възлага на изпълнителния директор на „Дунавски индустриален технологичен парк – Свищов” ЕАД, ЕИК 205443197 да предприеме необходимите действия по обявяване на Годишния финансов отчет за 2020 г. на дружеството, съгласно предвидения законов ред.

5. Поради реализирана загуба от дейността на „Дунавски индустриален технологичен парк – Свищов” ЕАД, ЕИК 205443197 за финансовата 2020 г. в размер на 44 468,76 лв. (четиридесет и четири хиляди четиристотин шестдесет и осем лева, седемдесет и шест стотинки), печалба не се разпределя.

6. Освобождава от отговорност Съвета на директорите на „Дунавски индустриален технологичен парк – Свищов” ЕАД за дейността им през 2020 г.

7. Избира регистриран одитор Васил Николов (рег. № 0060) за одитор на „Дунавски индустриален технологичен парк – Свищов“ ЕАД, ЕИК 205443197 за 2021 г.

**МОТИВИ:** С докладна записка до Кмета на община Свищов (№ 08-00-1179/14.07.2021 г.) от дирекция „Управление на собствеността и стопански дейности“ е сведена информация относно представен годишен финансов отчет на „Дунавски индустриален технологичен парк – Свищов“ ЕАД към 31 декември 2020 г. (рег. индекс № 26-00-297/16.04.2021 г.). Същият е изготвен в законовия срок, със съставни части:

* Счетоводен баланс към 31.12.2020 г.;
* Отчет за приходите и разходите за 2020 г.;
* Отчет за паричните потоци за 2020 г.;
* Отчет за собствения капитал за 2020 г.;
* Справка за ДА за 2020 г.;
* Годишен доклад за дейността на дружеството за 2020 г.;
* Протокол от заседание на Съвета на директорите от 30.03.2021 г.;
* Доклад на независимия одитор за 2020 г.

Годишният финансов отчет за 2020 г. на „Дунавски индустриален технологичен парк – Свищов“ ЕАД е представен и в деловодството на Общински съвет – Свищов с писмо с Вх. № 881/16.04.2021 г.

С оглед на факта, че едноличен собственик на капитала на „Дунавски индустриален технологичен парк - Свищов“ ЕАД е Община Свищов, на основание чл. 221, т. 6, т. 7 и т. 10 от Търговския закон и чл. 23, ал. 1, т. 6, т. 7, т. 9 и т. 12 от Наредбата за реда за учредяване и упражняване правата на Общината в публични предприятия и търговски дружества с общинско участие в капитала, граждански дружества по Закона за задълженията и договорите и сдружения по Закона за юридическите лица с нестопанска цел, във връзка с чл. 16, ал. 2, буква „д“, „е“ и „з“ от Устава на дружеството, Общински съвет – Свищов следва да вземе решение за приемане на Годишен финансов отчет за 2020 г., Годишен доклад за дейността през 2020 г. и Доклад на независимия одитор на „Дунавски индустриален технологичен парк - Свищов“ ЕАД, ЕИК 205443197 за 2020 г., разпределяне на печалбата и освобождаване на Съвета на директорите от отговорност.

Видно от представените финансови документи, за отчетната 2020 г. „Дунавски индустриален технологичен парк – Свищов“ ЕАД реализира финансов резултат „загуба“ в размер на 44 468,76 лв. (четиридесет и четири хиляди четиристотин шестдесет и осем лева, седемдесет и шест стотинки).

В допълнение, съгласно чл. 16 от ЗСч, органите на управление на предприятието отговарят както за съставянето, своевременното изготвяне и съдържанието, така и за публикуването на финансовите отчети. Предпоставка за самото публикуване е изпълнението на разпоредбата на чл. 38 от ЗСч – предприятието следва да публикува годишния си финансов отчет, след приемането му от компетентния орган.

Съгласно изискванията на чл. 26 от Закона за публичните предприятия, чл. 146 от Търговския закон, чл. 37, ал. 1 от Закона за счетоводството и чл. 48, ал. 3 от Закона за независимия финансов одит е необходимо Общински съвет – Свищов да вземе решение за избор на одитор на „Дунавски индустриален технологичен парк – Свищов“ ЕАД, ЕИК 205443197 за 2021 г. От публичното предприятие е направено предложение за одитор да бъде избран Васил Николов, регистриран през 1992 г., с регистрационен номер 0060 в регистъра по чл. 20 от Закона за независимия финансов одит.

В заседанието участват 26 общински съветници.

Гласували “За” – 19, “Против” – 3 и “Въздържали се” – 3. Не участва – 1.

ПРЕДСЕДАТЕЛ НА ОбС: …/п/ …

 /д-р Кристиян Кирилов/

Вярно при ОбС: …………………

 /Л. Миронова/